עוזנייה שחורה

עָזְנִיָּה שחורה (שם מדעי: Aegypius monachus) היא דורס היום הגדול ביותר בישראל. זהו מין יחיד בסוג הנקרא באותו שם. העוזנייה השחורה נפוצה לרוחב דרום אירופה ואסיה מספרד ועד יפן, אך נמצאת בסכנת הכחדה בחלק האירופי של תפוצתה.
תוחלת החיים המרבית של המין היא 39 שנים. 

אורך גופה של העוזנייה השחורה נע בין 100 ל-120 סנטימטרים, משקלה נע בין 6.5 ל-13 קילוגרמים, ומוטת כנפיה כ-265–290 סנטימטרים.

תפוצה בישראל
החוקר והאורניתולוג טריסטראם העיד על קינונים של העוזנייה השחורה במצוקי הארבל, בסמוך לכנרת. כיום אין קינונים שלה בשום מקום, והיא נכחדה כדוגרת בארץ. היא מזדמנת נדירה בחורף בדרום הגולן ובחבל המדברי, ומקייצת נדירה מאוד. נצפתה לרוב בסמוך לנשרים, והאתר המומלץ לצפות בה הוא גמלא.

השם המקראי – "עוזנייה", כפי שמתרגם ראב"ע: "כי מן העוז בא שמה" (כוחה הרב במקורה העצום, באמצעותו יכולה למשוך עגל).

גלריה

קישורים חיצוניים

הערות שוליים

ערכים שבהם תבנית בריטניקה אינה מתאימה
טקסונים שתוארו בידי קארולוס ליניאוס
נשרי העולם הישן
ארץ ישראל: נציים
עופות שחדלו לקנן בישראל
עופות יחידים בסוגם
עופות: טורפי-על
בעלי חיים שתוארו ב-1766